**Barbora Strýcová**, aikaisemmin **Záhlavová-Strýcová** (s. 28. maaliskuuta 1986 Plzeň, Tšekkoslovakia), on tšekkiläinen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 16 tammikuussa 2017 ja nelinpelissä viidenneksi lokakuussa 2018. Kaksinpelissä hän on voittanut kaksi WTA-turnausta ja nelinpelissä 23 WTA-turnausta.

Tennisura
---------

### Junioriura

Junioriurallaan Strýcová menestyi hyvin Grand Slam -turnauksissa. Hän voitti vuonna 2001 Petra Cetkovskán kanssa Australian avointen nelinpelin. Vuonna 2002 hän voitti Anna-Lena Grönefeldin kanssa Ranskan avointen nelinpelin ja Elke Clijstersin kanssa Wimbledonin nelinpelin. Kaksinpelissä hän voitti Australian avoimet vuosina 2002 ja 2003. Vuonna 2002 hänet valittiin International Tennis Federationin maailmanmestariksi.

### Ammattilaisura

Vuonna 2010 Strýcová voitti Australian avointen ensimmäisellä kierroksella Regina Kulikovan 4 tuntia ja 19 minuuttia kestäneessä ottelussa, ja siitä tuli naisten kaikkien aikojen pitkäkestoisin ottelu Grand Slam -turnauksissa. Toisella kierroksella hän hävisi Dinara Safinalle.

Ranskan avoimissa Strýcová hävisi avauskierroksella Rossana de los Ríosille. Wimbledonissa hän puolestaan pääsi kolmannelle kierrokselle voitettuaan Jelena Vesninan ja Daniela Hantuchován, mutta hävisi sitten Marija Šarapovalle. Heinäkuussa hän pääsi Prahan turnauksen finaaliin voitettuaan mm. Johanna Larssonin ja Patty Schnyderin. Finaalissa hän hävisi Ágnes Szávaylle luvuin 6–2, 1–6, 6–2. Yhdysvaltain avointen ensimmäisellä kierroksella hän hävisi Marija Kirilenkolle.

Vuoden 2011 Australian avoimissa hän voitti Aravane Rezaïn ja Jelena Dokićin, kunnes kolmannella kierroksella hävisi Li Nalle. Indian Wells Masters -turnauksessa Strýcová voitti toisella kierroksella maannaisensa, Petra Kvitován, mutta hävisi kolmannella kierroksella Ana Ivanovićille. Ranskan avointen ensimmäisellä kierroksella hän hävisi kuudenneksi sijoitetulle Li Nalle luvuin 3–6, 7–6(6), 3–6. Wimbledonissa Strýcová hävisi toisella kierroksella Francesca Schiavonelle. Yhdysvaltain avoimissa hän hävisi ensimmäisellä kierroksella Petra Martićille. Syyskuussa hän otti ensimmäisen WTA-turnausvoittonsa kaksinpelissä, kun hän voitti Bell Challengen loppuottelussa Marina Erakovicin.

16. lokakuuta 2012 Strýcován dopingnäytteestä löytyi kiellettyä ainetta, ja hän sai kuuden kuukauden kilpailukiellon.

Lähteet
-------

* Barbora Strýcová WTA:n sivuilla (englanniksi)

### Viitteet

1. ↑  Barbora Strýcová WTA:n sivuilla (englanniksi)
2. ↑  Australian Open Junior Championships 2001 itftennis.com.  Arkistoitu 24.5.2015. Viitattu 17.1.2011. (englanniksi)
3. ↑  International Junior Championships of France 2002 itftennis.com.  Arkistoitu 24.5.2015. Viitattu 17.1.2011. (englanniksi)
4. ↑  The Junior Championships, Wimbledon 2002 itftennis.com.  Arkistoitu 24.5.2015. Viitattu 17.1.2011. (englanniksi)
5. ↑  Australian Open Junior Championships 2002 itftennis.com.  Arkistoitu 24.5.2015. Viitattu 17.1.2011. (englanniksi)
6. ↑  Australian Open Junior Championships 2003 itftennis.com.  Arkistoitu 24.5.2015. Viitattu 17.1.2011. (englanniksi)
7. ↑  ITF Junior World Champions itftennis.com.  Arkistoitu 24.3.2012. Viitattu 17.1.2011. (englanniksi)
8. ↑  Marathon match claims Grand Slam Record tvnz.co.nz. Viitattu 17.1.2011. (englanniksi)
9. 1 2 3  Barbora Strýcová - Activity *wtatour.com*. WTA Tour. Viitattu 17.1.2011. (englanniksi)
10. ↑  Tshekkiläinen tennispelaaja kärähti dopingista Yle Urheilu. Viitattu 15.2.2013.

Aiheesta muualla
----------------

* Kuvia tai muita tiedostoja aiheesta **Barbora Strýcová** Wikimedia Commonsissa

* Barbora Strýcován kotisivut (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki

 |

 |